กระทรวงมหาดไทย ขับเคลื่อนเศรษฐกิจฐานรากภายใต้โครงการ หนึ่งตำบล หนึ่งผลิตภัณฑ์
กระทรวงมหาดไทย ขับเคลื่อนเศรษฐกิจฐานรากภายใต้โครงการ หนึ่งตำบล หนึ่งผลิตภัณฑ์นายทรงศักดิ์ ทองศรี รัฐมนตรีช่วยว่าการกระทรวงมหาดไทย มอบแนวทางการดำเนินงาน พร้อมบรรยายหัวข้อ แนวทางเชื่อมโยงและการขับเคลื่อนเศรษฐกิจฐานรากในระดับพื้นที่ ที่โรงแรมเชียงใหม่แกรนด์วิว อำเภอเมืองเชียงใหม่ จังหวัดเชียงใหม่ ให้แก่ผู้บริหารและเจ้าหน้าที่สำนักงานพัฒนาชุมชน 4 จังหวัด คณะกรรมการเครือข่าย OTOP ,OTOP Trader จังหวัด ประธานคณะกรรมการหมู่บ้านเศรษฐกิจพอเพียง มั่นคง มั่นคั่ง ยั่งยืน เฉลิมพระเกียรติ ผู้นำสตรี คณะกรรมการกองทุนพัฒนาบทบาทสตรี คณะกรรมการชุมชนท่องเที่ยว OTOP นวัตวิถี กว่า 300 คน เข้าร่วมรับฟังและแลกเปลี่ยนประสบการณ์รัฐมนตรีช่วยว่าการกระทรวงมหาดไทย กล่าวว่า กรมการพัฒนาชุมชน จัดประชุมเชิงปฏิบัติการขับเคลื่อนเศรษฐกิจฐานรากภายใต้โครงการ หนึ่งตำบล หนึ่งผลิตภัณฑ์ มีเป้าหมายตอบสนองต่อการพัฒนาเศรษฐกิจฐานรากให้มั่นคงก้าวไปสู่ประเทศที่มีศักยภาพในการแข่งขันในระดับสากล โดยกำหนดแนวทางในการส่งเสริมและพัฒนา สินค้าโอทอปไว้ 3 ประการ คือ การพัฒนาคุณภาพ การพัฒนามาตรฐาน และการเป็นสากล เพิ่มช่องทางการตลาดและกระตุ้นยอดจำหน่าย สร้างรายได้สู่ชุมชน นำไปสู่การพัฒนาเศรษฐกิจฐานราก ตามแผนพัฒนาเศรษฐกิจและสังคมแห่งชาติ ฉบับที่ 12 สร้างความเข้มแข็งทางเศรษฐกิจและแข่งขันได้อย่างยั่งยืน เป็นไปตามยุทธศาสตร์ชาติ 20 ปี กระตุ้นการขับเคลื่อนการดำเนินงาน OTOP ระดับพื้นที่ได้อย่างมีประสิทธิภาพและเป็นไปในทิศทางเดียวกัน